AC įkrovimo stotelės yra tinkamos namams ar biurui, kai toje vietoje praleidžiama bent keletas ir daugiau valandų. Apie 70 proc. įkrovimų vyksta namuose, nakties metu, tad namuose efektyviausia AC tipo stotelė. DC įkrovimo stotelę reikėtų rinktis, kai norima elektromobilio bateriją įkrauti per laiką tarp 20 min. ir 3 val. Šio tipo įkrovimo stotelės populiarios tose vietose, kur įkrauti elektromobilį reikia labai greitai, pvz.: greitkeliuose, degalinėse, pakelės kavinėse, ar vietose, kur praleidžiama iki valandos laiko. Paprastai DC stotelės skirtos komerciniam naudojimui, nes joms reikalinga itin galinga elektros infrastruktūra. Tokių stotelių kaina prasideda maždaug nuo 10 tūkst. Eur.